《初夏登北山》
宋代·卫宗武

屡月不见山，胸次若逼窄。
举棹远相望，已渍双眸碧。
即之清入神，喜复遂郎觌。
非但尘思浣，顿觉余疴失。
玉流浸层峦，缘云抱幽石。
草木去浮夸，秋容净如拭。
我来谁与俦，一道兼一释。
精庐既窈深，靖宇尤邃密。
吟哦对青嶂，潇洒娱白日。
奁香勘南华，孰为寥天一。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。